รัฐบาลไทย-ข่าวทำเนียบรัฐบาล-นครพนม เดินหน้าจับมือทุกภาคีเครือข่ายแก้ปัญหา "ส้วมไม่ได้มาตรฐาน" ตามแนวทางแก้จน โดยส่งมอบส้วมมาตรฐานแล้ว 621 ราย จาก 2,492 ราย พุ่งเป้าส่งมอบ.ให้แล้วเสร็จภายในสิ้นเดือน ก.พ.66 นี้
วันอาทิตย์ที่ 19 กุมภาพันธ์ 2566
19/02/2566
นครพนม เดินหน้าจับมือทุกภาคีเครือข่ายแก้ปัญหา "ส้วมไม่ได้มาตรฐาน" ตามแนวทางแก้จน โดยส่งมอบส้วมมาตรฐานแล้ว 621 ราย จาก 2,492 ราย พุ่งเป้าส่งมอบ.ให้แล้วเสร็จภายในสิ้นเดือน ก.พ.66 นี้
นครพนม เดินหน้าจับมือทุกภาคีเครือข่ายแก้ปัญหา "ส้วมไม่ได้มาตรฐาน" ตามแนวทางแก้จน โดยส่งมอบส้วมมาตรฐานให้ประชาชนแล้ว 621 ราย จาก 2,492 ราย พุ่งเป้าส่งมอบให้แล้วเสร็จภายในสิ้นเดือน ก.พ. 66 นี้
วันนี้ (19 ก.พ. 66) นายวันชัย จันทร์พร ผู้ว่าราชการจังหวัดนครพนม เปิดเผยว่า ตามที่รัฐบาล และกระทรวงมหาดไทย ได้ขับเคลื่อนแนวทางการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง โดยจัดตั้งศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง หรือ ศจพ. ซึ่ง นายสุทธิพงษ์ จุลเจริญ ปลัดกระทรวงมหาดไทย ได้ให้ความสําคัญและเน้นย้ําว่าการขับเคลื่อนการแก้ไขปัญหาความยากจน คําว่า "ยากจน คือ ทุกความเดือดร้อนที่พี่น้องประชาชนกําลังประสบพบอยู่และไม่สามารถแก้ไขได้ด้วยตนเอง"
"จังหวัดนครพนม ได้ดําเนินการขับเคลื่อนและแก้ไขปัญหา ด้วยการนําแพลตฟอร์ม ThaiQm ซึ่งพัฒนาโดยกรมการปกครองมาเป็นเครื่องมือในการ Re X-ray ข้อมูลความเดือดร้อนเพิ่มเติมนอกเหนือจากระบบ TPMAP ซึ่งจากข้อมูลพบว่า มีพี่น้องประชาชนที่เป็นสูงอายุ ผู้พิการ และผู้ได้รับความเดือดร้อน "ไม่มีส้วมที่ได้มาตรฐาน" จํานวนกว่า 2,492 ราย ทางจังหวัดฯ จึงได้ร่วมกับอําเภอและส่วนราชการ องค์กรปกครองส่วนท้องถิ่น บูรณาการร่วมกับภาคีเครือข่ายในพื้นที่แก้ไขปัญหาในเรื่องดังกล่าวเพื่อให้เกิดผลลัพธ์ที่เป็นรูปธรรมอย่างยั่งยืน" นายวันชัยฯ กล่าว
นายวันชัย จันทร์พร ผู้ว่าราชการจังหวัดนครพนม กล่าวต่ออีกว่า เมื่อวานนี้ (18 ก.พ. 66) ตนพร้อมด้วยนางสงวน จันทร์พร ประธานแม่บ้านมหาดไทยจังหวัดนครพนม ลงพื้นที่ดําเนินโครงการ "โถสุขภัณฑ์ ปันสุข ลุกนั่งปลอดภัย ห่วงใยผู้สูงวัย" โดยมี หัวหน้าส่วนราชการ นายอําเภอ กํานัน ผู้ใหญ่บ้าน ผู้บริหาร อปท. ในพื้นที่ ร่วมลงพื้นที่ ซึ่งการดําเนินโครงการฯ ดังกล่าว เป็นการดําเนินการแก้ไขปัญหาความเดือดร้อนให้กับพี่น้องประชาชนตามแนวทางการแก้จน เพื่อให้ผู้สูงอายุ ผู้พิการ ผู้ขาดโอกาสได้เข้าถึงโถสุขภัณฑ์ที่ถูกสุขลักษณะ และปลอดภัยต่อผู้สูงอายุ ผู้พิการ อันจะเป็นการพัฒนาคุณภาพชีวิตให้กับประชาชนชาวจังหวัดนครพนม โดยได้ดําเนินการมอบโถสุขภัณฑ์ให้กับพื้นที่อําเภอท่าอุเทนและอําเภอเรณูนคร จํานวน 3 จุด รวม 60 ราย ได้แก่ 1) ห้องประชุมองค์การบริหารส่วนตําบลโนนตาล สํานักงานองค์การบริหารส่วนตําบลโนนตาล อําเภอท่าอุเทน จํานวน 20 ราย 2) ห้องประชุมองค์การบริหารส่วนตําบลบ้านค้อ สํานักงานองค์การบริหารส่วนตําบลบ้านค้อ อําเภอโพนสวรรค์ จํานวน 20 ราย 3) ศาลาการเปรียญ วัดโพธิ์ตาก ตําบลโพนบก อําเภอโพนสวรรค์ จํานวน 20 ราย โดยเมื่อรวมกับจํานวนที่ได้ดําเนินการส่งมอบแล้วก่อนหน้านี้ รวมแล้วทั้งสิน 621 ราย ในพื้นที่ 7 อําเภอ จาก 12 อําเภอของจังหวัดนครพนม คงเหลืออีก 1,871 ราย ซึ่งจะดําเนินการส่งมอบให้แล้วเสร็จภายในเดือนกุมภาพันธ์ 2566
"เพราะทุกความเดือดร้อนของประชาชนคือหน้าที่ของคนมหาดไทย และข้าราชการทุกคนในฐานะข้าราชการที่ดีในพระบาทสมเด็จพระเจ้าอยู่หัว ข้าราชการที่ดีของพี่น้องประชาชน ซึ่งไม่ว่าปัญหาดังกล่าวจะลําบากยากเข็ญเช่นไร พวกเราจะไม่ทอดทิ้งประชาชน และจะพุ่งเป้าไป "บําบัดทุกข์ บํารุงสุข" พบปะ พูดคุย รับฟัง และนําปัญหาเหล่านั้นมาเป็นศัตรูที่ต้องสู้รบเพื่อคว้าชัยชนะ นั่นคือ "ความสุขที่ยั่งยืนของประชาชน" ทั้งนี้ หากพี่น้องประชาชนได้รับความเดือดเนื้อร้อนใจ หรือต้องการขอรับความช่วยเหลือทุกเรื่อง ขออย่าเก็บไว้ ให้แจ้งมาที่สายด่วนศูนย์ดํารงธรรม 1567 หรือแจ้งกํานัน ผู้ใหญ่บ้าน ปลัดอําเภอ นายอําเภอ เพื่อจะได้ช่วยกันแก้ปัญหาให้พี่น้องประชาชนทุกน้อยลงจนหมดไป มีแต่ความสุขที่เพิ่มพูนและยั่งยืน" ผวจ.นครพนม กล่าวในช่วงท้าย